# Dverna vena

### Iz Wikipedije, proste enciklopedije

Dverna dovodnica nastane z združitvijo vranične vene in zgornje drobovne vene.

Dverna vena (tudi dovodnica, portalna vena; latinsko Vena portæ) je dovodnica v telesu, ki odvaja kri od prebavil in s prebavili povezanih žlez. Nastane z združitvijo:

- vranične (splenične) vene in
- zgornje drobovne (mezenterične) vene.

Preden vstopi v jetra skozi jetrno lino, se razcepi v desno in levo vejo.

Kri, ki priteče iz prebavil v jetra po portalni veni, se v jetrih prečisti in odteka skozi jetrne vene v spodnjo votlo veno. Spodnja mezenterična vena ni neposredno povezana s portalno veno, marveč se izteka v vranično veno.

Dverna dovodnica zbira kri iz:

- vranične vene,
- zgornje in spodnje drobovne vene,
- desne gastrične vene,
- leve gastrične vene.

## [uredi] Fiziologija

Skorajda vsa kri gre iz prebavil v poseben venski obtok, imenovan portalni krvni obtok. V portalnem krvnem obtoku se tako nahajajo vsa hranila in toksini, ki so se absorbirali iz prebavne cevi. Preden gre ta kri v sistemski krvni obtok, mora poteči filtracija skozi jetra, da se toksične snovi razstrupijo.

## [uredi] Vloga pri boleznih

Pri jetrnih boleznih, zlasti pri cirozi, se lahko pojavi povišan krvni tlak v dverni veni (portalna hipertenzija). Posledica so lahko različne komplikacije: trebušna vodenica, ezofagealne varice, bakterijski peritonitis ...

Vzpostavljeno iz »http://sl.wikipedia.org../../../d/v/e/Dverna_vena.html«

Kategoriji: Anatomija | Vene

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- English
- Français
- Nederlands